జర్నలిస్టు సంఘాలు, ఎడిటర్స్ గిల్డ్ డిమాండ్బెంగళూరు/న్యూఢిల్లీ, సెప్టెంబరు 6: సీనియర్ జర్నలిస్ట్ గౌరీ లంకేశ్ హత్యపై జర్నలిస్టు సంఘాలు బుధవారం దేశవ్యాప్తంగా ఆందోళనకు దిగాయి. హత్యను ఎడిటర్స్ గిల్డ్ కూడా ఖండించింది. న్యాయవిచారణకు ఆదేశించాలని డిమాండ్ చేసింది. కర్ణాటకలో పత్రికా సంఘాలు తీవ్ర నిరసనలు తెలిపాయి. బెంగళూరులో ప్రెస్క్లబ్ నుంచి విధానసౌధ వరకు ర్యాలీ నిర్వహించాయి. హైకోర్టు ప్రస్తుత న్యాయమూర్తితో న్యాయవిచారణ జరిపించాలని, దోషులను పట్టుకుని శిక్షించాలంటూ సీఎం సిద్ధరామయ్యను కోరాయి. అసమ్మతి స్వరాలను అణచివేసే శక్తులకు వ్యతిరేకంగా అందరూ ఒక్కటవ్వాలని ఢిల్లీలోని ప్రముఖ జర్నలిస్టులు పిలుపిచ్చారు. కేరళ వర్కింగ్ జర్నలిస్టుల యూనియన్ ఢిల్లీ శాఖ కూడా గౌరి హత్యను నిరసించింది. కాగా, ‘‘నువ్వు ముస్లింలకు వ్యతిరేకంగా వ్యవహరిస్తున్నావు, నిన్ను వదిలేది లేదు’’ అంటూ కర్ణాటక విధానపరిషత్ ప్రతిపక్షనేత, బీజేపీ సీనియర్ నాయకుడు ఈశ్వరప్పకు బెదరింపు కాల్ వచ్చింది.
jarnalistu sanghaalu, editers gild demandbengaluru/newdhilly, septembaru 6: seanier jarnalist gauri lankesh hatyapai jarnalistu sanghaalu budhavaaram desavyaaptamgaa aandolanaku digaayi. hatyanu editers gild kuudaa khandinchindi. nyaayavichaaranaku aadesinchaalani demand chesindi. karnaatakalo patrika sanghaalu teevra nirasanalu telipai. bengalurulo presclabl nunchi vidhaanasoudha varaku ralli nirvahinchaayi. hycortu prastuta nyaayamuurtitoe nyaayavichaarana jaripinchaalani, doshulanu pattukuni sikshinchaalantuu cm siddaraamayyanu korai. asammati swaraalanu anachivese saktulaku vyatirekamgaa andaruu okkatavvaalani dhilleelooni pramukha jarnalistulu pilupicchaaru. kerala varking jarnalistula unian dhilli saakha kuudaa gauri hatyanu nirasinchindi. kaga, ‘‘nuvvu muslimlaku vyatirekamgaa vyavaharistunnavu, ninnu vadiledi ledu’’ antuu karnaataka vidhanaparishat pratipakshaneta, bgfa seanier nayakudu eshwarappaku bedarimpu kaal vachindi.